Visszatekintve…
Sokáig nehezemre esett elhinni, hogy vannak gonosz emberek…
amíg őt meg nem ismertem…
és szembetaláltam magam a gonosszal.
ÉVENTE TÖBB MINT HÁROMMILLIÓ ZAKLATÁSOS ESET TÖRTÉNIK
AZ EGYESÜLT ÁLLAMOKBAN
A NŐK 80%-ÁT, AKIT A VOLT PÁRJUK ZAKLAT, CSALÁDON BELÜLI ERŐSZAK IS ÉR
Nőt bántani?
Ilyesmit sosem tennék.
Nem emelnék rájuk kezet, nem bántanám őket.
Érti, mire gondolok? Én nem ilyen vagyok.
EZ A 14CT-CR00624-01-ES SZÁMÚ ZAKLATÁSI ÜGY TÖRTÉNETE
MÁS NÉVEN MORRISON, T.
Nem szeretem, ha valaki hazudik vagy kihasznál.
És amikor úgy érzem, hogy kihasználnak,
akkor előbújik belőlem a rosszabbik énem.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
JEFFERSON CITY, MISSOURI ÁLLAM
JEFFERSON CITY-I FEGYINTÉZET
A nevem Terry Dwayne Morrison.
Súlyos zaklatásért kerültem börtönbe.
Négy évet kaptam.
A texasi Dallasban nőttem fel.
Mondhatni lázadó voltam. Nem…
Nem jártam suliba, ahogy kellett volna.
Úgy éreztem, hátrányban vagyok, mert anyám dolgozott.
Apám teherautó-sofőr volt, nem igazán támogatott senki.
Nem volt, aki szurkoljon, meg hasonlók.
MAGÁNBIRTOK
Apám párszor megverte anyámat.
Három fivérem van,
és amikor láttuk, hogy apám meg akarja anyánkat verni,
közbeléptünk.
Vállaltuk anyánk helyett a verést és fájdalmat,
mert ő nem érdemelte meg, hogy megüssék.
Végül elszöktem otthonról,
és 11 és 17 éves korom között bandákkal lógtam.
2013 MÁRCIUS
MORRISON 50 ÉVES KORÁBAN MEGISMERKEDETT AZ 54 ÉVES ÁPOLÓNŐVEL, "SADIE"-VEL
Sadie-vel egy online társkeresőn találkoztam.
Hasonló korúak voltunk.
Független nő volt, tudod. Olyan…
Nem voltak túl nagy igényei.
Inkább otthonülő volt. Ezért is találtam vonzónak.
Az első randin… Felhívott a munkahelyemen.
Egy étteremben dolgoztam, és be akart jönni az étterembe.
Aznap meghívtam ebédelni.
Jól éreztem magam.
Igazán kedves hölgy volt.
Sok időt töltöttünk együtt, bicikliztünk,
moziba mentünk, olyasmiket csináltunk, amiben örömömet leltem.
A nevem Sadie, és zaklatás áldozata lettem.
Terryvel 2013 májusában vagy júniusában találkoztam.
Néhány munkatársam, aki járatos volt a társkeresésben,
rávett, hogy regisztráljak egy társkereső oldalra.
És több emberrel randiztam, mielőtt megismertem Terryt.
Az első benyomásom az volt, hogy nagyon félénk és kedves.
Elég jól tudtunk kommunikálni.
Telefonszámot cseréltünk, és SMS-ezni kezdtünk.
De közben arra gondoltam, hogy nem is az esetem.
Aztán…
amikor úgy nézett ki, hogy elveszítem a munkámat,
kellett valaki, akivel beszélgethetek, és így indult az egész.
Pár hónapon át minden reggel írtam neki.
„Jó munkát!”, meg ilyesmiket.
És ő is mindig válaszolt.
Körülbelül három hónapig találkozgattunk.
Folyton azt kérdezte: „Miért nem költözöl ide?”
És én mindig eltereltem a szót,
mert nem akartam komoly kapcsolatot…
Nem akartam elkötelezni magam.
2013 JÚNIUS
AMIKOR MORRISON KÖRÜLMÉNYEI MEGVÁLTOZTAK, BEKÖLTÖZÖTT SADIE LAKÁSÁBA
Kidobták a lakásából, ahol addig élt, és megsajnáltam.
Mondtam, hogy hozzám költözhet.
De azt is megmondtam, amikor beköltözött,
hogy amint egy év múlva befejezem a tanulmányaimat,
el fogok költözni, de ő nem jöhet velem.
Először minden rendben volt. Nem volt semmi gond.
Vacsorát főztünk, dolgoztunk, tévéztünk.
Aztán észrevettem, hogy lassanként megváltozik.
Előtört belőle a birtoklási vágy.
Amikor a konyhában ültem a számítógépem előtt,
ő pedig a nappaliban tévézett,
azt akarta, hogy üljek inkább mellé.
Erre megkérdeztem: „Miért nem csinálhatom, amit szeretnék,
mikor te is azt csinálsz, amit akarsz?”
Ekkor kezdtem gyanakodni, hogy hibát követtem el.
Egy hónappal a beköltözésem után a kapcsolatunk megromlott.
Volt olyan, hogy különböző férfiak jöttek hozzá,
valami filmet hoztak vissza. Vagy megkért, hogy főzzek neki,
de a hűtőben lévő kaját, nem én raktam oda be.
Úgyhogy rákérdeztem:
„Ez meg honnan van?”
És nem válaszolt.
Éreztem iránta valamit.
Csak tudni akartam, hogy megcsal-e.
De soha nem kaptam rá választ.
Próbáltam megszabadulni tőle,
mondtam neki, hogy keressen magának lakást,
mert úgy éreztem, nem illünk össze.
És amint ezt elmondtam neki,
akkor kezdett erőszakossá válni.
Egyik este a kanapén ültünk és tévéztünk,
és beszélgettünk.
Terry arról beszélt, hogy változtatni akar az életén, és hogy miket fog csinálni,
mire én azt mondtam neki: „Terry, ha változtatni akarsz az életeden,
akkor hagyd abba ezt a bandamentalitást,
mert nem mész vele semmire!”
Elhallgatott, és egy szót sem szólt.
Elment lefeküdni, én pedig…
még ott maradtam tévézni vagy 30 percig,
aztán lefeküdtem.
Épp elaludtam volna,
amikor arra eszméltem, hogy az egyik lábát
a csípőmre tette, és kilökött az ágyból.
A padlón feküdtem félig éber állapotban,
és arra gondoltam:
„Biztos csak nyújtózkodott, nem direkt csinálta.”
Mert még félig kómás voltam, félig aludtam.
Visszamásztam az ágyba, és arra eszméltem,
hogy rajtam térdel, és fojtogat a kezével.
Mintha rongybaba lettem volna, akit az ágyon rángatnak.
És…
azt hittem, végem.
A fejemben egy hang szólt:
„Ne küzdj! Hagyd magad! Mindjárt vége.”
Erre abbahagyta, felkelt,
és kiment a hálószobából.
Utána felkeltem és kimentem a fürdőbe.
Láttam, hogy a szemem fehérjéje bevérzett.
És három napig vér folyt a beleimből.
Azt hittem, hogy meg fogok halni.
Egyszer péntek este együtt jöttünk haza,
miután az unokáira vigyáztunk.
Reggel munkába kellett mennem.
Másnap reggel felébredt, és monokli volt a szeme alatt.
Azt mondta, megütöttem. Erre én: „Nem.”
Mert amikor összejöttünk,
mondtam neki, ha valaha kezet emelek rá, hívja a rendőrséget.
Amikor ezt mondta, mondtam, hogy nem én ütöttem meg.
Akkor este elmehetett valahová, vagy magát ütötte meg.
Ezt tényleg nem tudom.
Bármit kinézek belőle.
2013 JÚNIUS
2013 DECEMBER
KÉSŐBB SADIE KIKÖLTÖZÖTT A LAKÁSBÓL, HOGY A LÁNYÁNÁL LAKJON
Amikor eljöttem, csak pár szükséges ruhát vittem magammal,
sok holmim a lakásban maradt.
Egyik este üzenetekkel kezdett bombázni,
hogy az összes ruhámat kihipózta,
megsemmisítette a képeimet, a személyes holmimat,
felvagdosta a cipőimet.
És mindent a szemetesbe dobott.
FEHÉR ZSÁKOKBA RAKTAM A SZARJAIDAT
A KÉPEID ÉS RUHÁID KINT VANNAK, JOBB, HA ELJÖSSZ ÉRTÜK
Akkoriban Terry 50 üzenetet küldött egy nap,
és mind ocsmány volt.
KIDOBOM A SOK SZART, KURVÁRA NEM ÉRDEKELSZ
A RUHÁIDAT KIHIPÓZTAM, A FOTÓID A KUKÁBAN
Üzeneteket hagyott az unokatestvérem házánál.
Elhajtott a lányom házánál, és leveleket hagyott a postaládában,
amiben azt írta: szeret.
„Nem hiszem el, hogy ezt csinálod.”
Ekkor jöttem rá, hogy ez már zaklatás.
Féltem.
Ha egy kocsi túl sokáig jött utánam,
azon gondolkoztam, hogy juthatnék el a rendőrségre a leggyorsabban.
Mintha örökké menekülésre készen kéne állnom.
Ez ijesztő. Nagyon ijesztő.
MISSOURI ÜDVÖZLI ÖNT
Egy nő számára az a legveszélyesebb, amikor kilép a bántalmazó kapcsolatból,
és kisétál az ajtón.
Ebben az esetben, amikor Sadie elment…
akkor került veszélybe az élete.
A nevem Angela Hirsch,
és én vagyok az ügyvezetője
a Nemi Erőszak és Bántalmazás Krízisközpontnak Jefferson Cityben.
Amikor egy áldozat rájön,
hogy ez egy egészségtelen kapcsolat,
hogy izolálták őket,
hogy egy másik személy irányítja őket,
és szeretne ez alól az irányítás alól kikerülni,
akkor az elkövető fenyegetve érzi magát.
És amikor Sadie visszavette az irányítást a saját élete felett,
és úgy döntött, kilép ebből a kapcsolatból,
azzal egyfajta…
pánikszerű állapotot okozott Morrisonnak.
ANGELA HIRSCH ÁTNÉZTE A LEVELEKET,
AMIKET MORRISON KÜLDÖTT SADIE-NEK, MIUTÁN ELMENT
Amikor azt írja: „Tudom, mikor bébiszitterkedsz”,
akkor Sadie hétköznapi életének részleteire utal.
Iskolába jár, az unokáira vigyáz,
meglátogatja a családját,
és képes ezeket úgy csűrni-csavarni, hogy a nő ne érezze magát biztonságban,
függetlenül attól, hogy hol és mit csinál,
vagy hogy mivel tudna segíteni magán.
TUDOM, MIKOR VAGY SULIBAN, BOLTBAN
Tudatni akarja vele:
„Előlem úgysem bújhatsz el!”
„Én irányítok. Tudom, mi történik.”
„Tőlem sosem szabadulsz.”
És képzeljük el, hogy így kell élni az életünket!
Ez történik a zaklatás áldozataival.
Így kell élniük.
2014 MÁRCIUS HÁROM HÓNAP UTÁN
SADIE ELKÖLTÖZÖTT A LÁNYÁTÓL, ÉS ELREJTŐZÖTT
Sadie mindent megtett, amit tudott,
hogy megszabaduljon ettől az embertől,
és megértem, miért bújt el.
Sok bántalmazott nő esetében látjuk,
hogy olyan helyre akarnak menni, ami biztonságot nyújt,
ahol nem találnak rájuk,
mert ahol addig voltak, ott nincsenek biztonságban.
Az elrejtőzés volt az egyetlen esélye a túlélésre.
Ez a nő Isten kegyelméből maradt életben.
Amikor elrejtőztem,
Terry továbbra is próbált zaklatni engem és a családomat.
Olyan alkalmazásokat küldött, amiből kiderült volna a helyzetem.
Egy olyan SMS, amibe GPS-nyomkövetőt rejtettek.
Kikapcsoltam a telefonomat, és amikor bekapcsoltam,
ezek az üzenetek csak úgy záporoztak,
nagyjából 50 SMS, csak: csip, csip, csip, csip.
Az ő számáról jöttek, úgyhogy mindet töröltem.
Nem hagytam el a házat csak az iskola kedvéért,
mert féltem emberek közé menni.
Nehéz elmagyarázni ezt az érzést, hogy milyen állandóan félni.
Ha be tudtam volna zárni magamat egy dobozba,
az jobb lett volna.
És akkor jutottam el arra a pontra,
hogy vagy így élem le az egész életemet,
folyton rettegve,
vagy felveszem vele a harcot.
És én erre a harcra készültem.
2014. MÁRCIUS 13.
2014 MÁRCIUSÁBAN
SADIE EGY HÓNAPRA TÁVOLTARTÁSI VÉGZÉST KÉRT TERRY MORRISON ELLEN,
MELY MEGTILTOTTA A FÉRFI SZÁMÁRA A FENYEGETŐZÉST,
BÁNTALMAZÁST ÉS BÁRMIFÉLE KOMMUNIKÁCIÓT SADIE IRÁNYÁBA
Tudtam, hogy ettől még dühösebb lesz,
ezért csak az elrejtőzés után nyújtottam be a távoltartási kérelmet.
A leginkább a megtorlástól félnek,
és ezért sokan, főleg a nők,
nem kérnek távoltartási végzést, mert az csak egy darab papír.
Nincs semmi, amivel vissza lehet őket tartani.
A távoltartási végzés ellenére is
betörhetnek hozzád, mielőtt a rendőrség odaérne.
És utána mi van?
Semmivel sem tudom megvédeni a gyerekeimet.
Ahogy magamat sem.
Az egész olyan kilátástalan.
A REJTŐZKÖDÉS ALATT SADIE ÚGY DÖNTÖTT, FOLYTATJA AZ ÁPOLÓKÉPZÉSI TANULMÁNYAIT
OZARKS KÖZÖSSÉGI FŐISKOLA RICHWOOD VALLEY-I CAMPUS
ÉLETTUDOMÁNYI TECHNOLÓGIA
2014 MÁRCIUS
ÖT NAPPAL A TÁVOLTARTÁSI VÉGZÉS KIADÁSA UTÁN
SADIE ELMENT A FŐISKOLÁRA, HOGY TÁJÉKOZTASSA ŐKET MORRISONRÓL
Emlékszem, reggel volt.
Épp végeztem az őrjáratommal,
amikor felhívtak, hogy egy hallgató beszélni akar velem.
Amikor megérkeztem a pulthoz, ott állt Sadie.
Elmondta, hogy van egy teljes körű távoltartási végzése
egy úriember ellen, ezért azt mondtam:
„Szólni kell a rendőrségnek is,
mert ez komoly dolog.”
A nevem Jerome Ransome.
Én vagyok a biztonsági felügyelő a Richwood Valley-i campuson,
a Missouri-beli Nixában.
ÉLETTUDOMÁNY
Bementünk az elnöki tárgyalóba,
és Sadie oda ült, a rendőrtiszt ide,
én pedig az asztalfőn ültem, itt.
Átnéztük a papírokat, és kidolgoztunk egy tervet.
Nagyon félt attól a férfitól. Látszott, hogy ideges.
Zaklatott volt.
Azt mondta, hogy: „Ide fog jönni, higgyék el, tudom.”
„Nem fél semmitől.”
És amikor kiléptünk az ajtón, körülnéztem, és azt mondtam:
„Szerintem az ott Mr. Morrison odakint.”
„Maradjon itt, majd én elintézem!”
Ekkor odaléptem a diákközpont pultjához, és láttam, hogy ott áll.
Eljöttünk erre.
Az ajtók éppúgy nyitva voltak, mint most,
és belöktük őt ezen az ajtón.
És én az ajtóhoz szorítottam.
Azt mondtuk: „Megsértette a távoltartási végzést.”
A rendőrtiszt közölte, hogy letartóztatja.
Erre ő: „Nem tudom, miről beszélnek.”
És elővettem a zsebéből a távoltartási végzést,
amit megkapott.
Erre én: „Mit nem ért, mikor itt van leírva?”
És az arcába nyomtam.
Ekkor Mr. Morrisont a járőrkocsihoz kísértük,
és a fogdára szállítottuk,
mert megszegte a távoltartási végzést.
Sadie megrémült.
Rettegett, amikor meglátta őt.
Örülök, hogy jelentkezett, és bátor volt ahhoz,
hogy szóljon, hogy aggódik az illető miatt.
Ha Sadie nem kér ellene végzést,
akkor csak felszólítottuk volna Mr. Morrisont a távozásra.
De jogunk volt letartóztatni, mert végzést kért ellene.
MORRISON RÖVID IDŐRE A MEGYEI FOGDÁBA KERÜLT,
MIELŐTT KIENGEDTÉK
2014 MÁRCIUS
2014. ÁPRILIS 1.
KÉT HÉTTEL KÉSŐBB
EGY RENDŐRTISZT FELISMERTE MORRISONT, AKI ISMÉT A CAMPUSRA MENT
OZARKS KÖZÖSSÉGI FŐISKOLA RICHWOOD VALLEY-I CAMPUS
Mr. Morrison félreállt,
majd kiugrott a kocsiból, és megrohamozta a járőrautót.
A rendőr kiszállt a járművéből, elővette a fegyverét,
Mr. Morrisonra célzott, és parancsokat osztogatott neki.
Majd letartóztatta Mr. Morrisont.
Őrizetbe vették, és két héten belül másodjára is
a megyei fogdába vitték.
MORRISONT MÁSODIK LETARTÓZTATÁSA UTÁN SÚLYOS ZAKLATÁSSAL VÁDOLTÁK
A PERDÖNTŐ BIZONYÍTÉKOT A KOCSIJÁBAN LÉVŐ JEGYZETTÖMBBEN TALÁLTÁK MEG
A nevem Janette Bleau.
Helyettes ügyész vagyok,
és 20 éve képviselem a vádat a bíróságon.
A jegyzetfüzetet az április 1-jei letartóztatás napján kaptuk meg.
A jegyzetfüzetben szereplő dolgok
csak megerősítettek minket abban, hogy ez a fickó veszélyes.
A füzetben ezt írta:
„Csak annyit mondanék, hogy öld meg magad!”
„Neked befellegzett.”
Egy másik aggasztó dolog szintén szerepelt a jegyzetek között.
„Szereztem egy fegyvert.”
Megtaláltuk azokat a leveleket, amiket a végzés után küldött,
és az egyikben ez állt:
„Már vesztettél amiatt, amit tettél.
Felhívtad a rendőrséget, és végzést kértél.
Ez megakadályoz, hogy beszéljek veled?”
A francokat! Jobb, ha elrejtőzöl.
Hagyd abba a sulit, mert ha odamész, vagy odavisz valaki,
ott foglak várni a parkolóban!
Követni foglak hazáig.”
Ezek fenyegetések.
Követi őt, és el is mondja, hogy figyelni fogja.
És ott a sok SMS is.
„Letáborozok a házadnál. Beszélni fogsz velem.”
„Miért tetted ezt velem?”
„Elmegyek az iskoládhoz és a házadhoz, ha ezt akarod.”
Én is rettegnék.
És biztos, hogy Sadie is rettegett.
Rettegett, mert a férfi tudta, hol lakik a családja.
CHRISTIAN MEGYEI KERÜLETI BÍRÓSÁG
Azt akartam, hogy őrizetben maradjon,
mert komoly veszélyt jelent, ha kiszabadul.
Tudja, hogy Sadie kétszer feljelentette a rendőrségen.
Kétszer letartóztatták. Szóval akkor és ott,
úgy éreztem, ezt komolyan kell vennünk.
2014 ÁPRILIS
2014. ÁPRILIS 16-ÁN
MEGKEZDŐDÖTT MORRISON ELŐZETES MEGHALLGATÁSA
CHRISTIAN MEGYEI IGAZSÁGÜGYI KÖZPONT
Nagyon aggódtam az előzetes meghallgatás miatt,
és hogy Sadie-nek egy teremben kell vele lennie,
rá kell néznie, és rá kell mutatnia, hogy:
„Ő Terry Morrison, aki zaklat engem.”
MISSOURI ÁLLAM NAGY PECSÉTJE
Indítványt nyújtottak be.
Több esetben kérvényezték a bíró cseréjét.
Folyton húzták, halasztották az ügyet.
Vajon ezzel azt akarta elérni,
hogy Sadie végül feladja, és azt mondja, elég volt?
Azt hitte, nem lesz az ügyből semmi,
eltűnik a süllyesztőben?
2014 ÁPRILIS
2015. JÚNIUS 22. VÉGÜL 2015 JÚNIUSÁBAN
MORRISONT BŰNÖSNEK TALÁLTÁK ZAKLATÁS VÁDJÁBAN,
ÉS NÉGY ÉV BÖRTÖNBÜNTETÉSRE ÍTÉLTÉK
Azt mondta, vége a kapcsolatunknak, nem szeret,
és nem akar tőlem semmit,
még beszélni sem akar velem.
Szóval igen, ez…
Zaklatásnak mondanám, most, hogy megnéztem, mit is jelent ez,
és hogy…
mit nevezünk zaklatásnak.
Azt hiszem, azért tettem, hogy ráijesszek.
Tudom, hogy nem volt helyes,
mert nagyon megijedt.
És nem tudhatta, mire vagyok képes.
MÁS NÉVEN MORRISON, T.
Pontot akartam tenni a végére, még a zaklatással is.
Nem akartam fizikailag bántani Sadie-t.
Nem emeltem volna rá kezet. Csak válaszokat akartam.
Miért tette azt, amit, vagy miért mondta azt rólam.
Ennyit, nem többet.
Hazugságokat állított,
mert én nem vagyok bántalmazó.
Nem bántalmazok nőket.
Sosem bántanék egy nőt, mert én férfi vagyok,
ő meg egy nő.
Ő a gyengébbik nem, és hát…
Nem tetszett, hogy zaklatónak titulált.
Ez olyan, mintha pedofilnak nevezne,
ami a létező legaljasabb dolog.
Egy beteg állatnak érzem magam.
Inkább tartsanak gyilkosnak, mint zaklatónak,
érti?
Mr. Morrison a múltban is erőszakos volt.
A gyilkosság elég erőszakos dolog.
A nevem Scott Hill.
Rendőr vagyok a Missouri-beli Springfieldben.
2011. szeptember 23-án épp járőröztem,
amikor egy lövöldözést jelentettek.
TIZENNYOLC HÓNAPPAL AZELŐTT, HOGY MORRISON MEGISMERTE SADIE-T,
A SPRINGFIELDI RENDŐRSÉGET EGY ERŐSZAKOS INCIDENSHEZ RIASZTOTTÁK
Egy női áldozatot, akit később Pristina Tynerként azonosítottak,
fejbe lőttek.
A szemtanúk szerint Terry Morrison
lőtte le Miss Tynert,
akit később a rendőrök le is tartóztattak.
Ez a 212-es szoba, ahová Mr. Morrison belépett,
és fegyvert szegezett az ott lévőkre.
A tanú vallomása szerint, Morrison átnyúlt a korlát fölött,
és fejbe lőtte a nőt, ahogy a lépcsőn rohant.
A szobában volt egy nő, aki ismerte korábbról Mr. Morrisont,
és azonosítani tudta fotók alapján,
így négy nappal később letartóztatták.
2011 SZEPTEMBER
2011 SZEPTEMBERÉBEN A GREEN MEGYEI ÜGYÉSZSÉG
TERRY MORRISONT GYILKOSSÁGGAL VÁDOLTA,
DE AZ ÜGY SOSEM KERÜLT BÍRÓSÁGRA
GREEN MEGYEI IGAZSÁGÜGYI KÖZPONT
A szemtanú nem akarta gyanúsítottként azonosítani.
Rettegett.
Azt beszélték az utcán, hogy ő lehetett a célpont,
nem pedig az áldozat.
Azt hiszem, ez nagyon megrémítette,
nem akart az ügybe jobban belekeveredni,
mivel a barátját a szeme láttára ölték meg.
Ami vele is megtörténhet.
SPRINGFIELDI RENDŐRSÉG
2015 A GYILKOSSÁG VÁDJÁT EJTETTÉK,
ÁM NÉGY ÉVVEL KÉSŐBB
A NYOMOZÓK MEGTUDJÁK, HOGY MORRISON BÖRTÖNBEN VAN
A gyilkosság sosem évül el, nem számít az idő.
Új esélyt kaptam az igazságszolgáltatásra.
SPRINGFIELDI RENDŐRSÉG
Találkoztam Sadie-vel, miután megtudtam, ő az áldozat,
hátha tud új információval szolgálni,
hiszen kapcsolatban álltak.
Ha közel kerültek egymáshoz, talán mondott valamit a gyilkosságról.
Szóval mindenképpen beszélni akartam vele.
Amikor beszélgetni kezdtünk, sírva fakadt.
Félelemben élt, mert tudta, ha Terry kiszabadul,
megkeresi őt és meg fogja ölni.
Azt a félelmet a szemében, amit akkor láttam,
azt nem lehet tettetni. Nem lehet megjátszani.
És elmondta azt az esetet, amikor Terry bevallotta,
hogy megölte a nőt.
Ez nagyon fontos volt az esküdtek számára a tárgyaláson,
hogy a volt élettársától hallhatták, akinek bevallotta,
hogy meggyilkolta az áldozatot.
Amikor felhívtak, megdöbbentem.
Terryt börtönbe zárták zaklatásért.
Akkor Hill nyomozó felhívott,
és megkérdezte, hogy tudok-e valamit a gyilkosságról.
Egyik éjjel, csak úgy a semmiből, elmondta.
Azt mondta: „Igen, megöltem azt a nőt, de csak te tudsz róla,
és úgyis mindent letagadok.”
Akkor nem mondtam semmit. Nem kérdeztem semmit.
Nem akartam tudni.
Minél kevesebbet tudok, annál jobb.
SADIE-T MEGKÉRTÉK, HOGY TEGYEN VALLOMÁST MORRISON GYILKOSSÁGI TÁRGYALÁSÁN
Nem akartam tanúskodni,
mert mi lesz, ha utána mégsem ítélik el?
De aztán elgondolkoztam rajta, hogy mi vesztenivalóm van.
Mert ha a tanúvallomásom jól sül el,
akkor az az én javamat is szolgálja, és…
Rosszul hangzik, de féltem tőle, hogy kiszabadul.
Borzasztóan rettegtem.
2018. MÁRCIUS 12-ÉN MORRISON BÍRÓSÁG ELÉ ÁLLT
PRISTINA TYNER MEGGYILKOLÁSÁÉRT
Amikor a tárgyalásra készültem, kész idegroncs voltam.
JESSICA KRUSE BÍRÓNŐ TÁRGYALÓTEREM, KERÜLETI BÍRÓSÁG
Emlékszem, ahogy a tanúk padjához léptem…
Láttam az esküdteket, Terryt és a sok embert,
az egész…
Biztos, hogy látták, hogy remegek, mert nagyon reszkettem.
Nem akartam ránézni.
Odapillantottam, de nem néztem rá…
A lányom viszont igazi lázadó, az isten áldja meg.
Csak bámult rá, hogy a szemébe nézhessen,
és tudassa vele: „Vesztettél.”
2018. MÁRCIUS 14-ÉN ALIG KÉT NAP TÁRGYALÁS UTÁN
TERRY MORRISONT BŰNÖSNEK TALÁLTÁK GYILKOSSÁG VÁDJÁBAN
Amikor felolvasták az esküdtek ítéletét, hogy bűnösnek találták, majdnem elájultam.
Boldog voltam.
Megkönnyebbültem. Sírva fakadtam.
És emlékszem, a nő lánya kijött…
mert a lányának volt egy kislánya, egy kisbabája.
A tanúvédelem embere odament hozzá, és átkarolta.
Majd odakísérte hozzám.
És azt mondta…
„Ez a hölgy a börtönbe juttatta az édesanyja gyilkosát.”
Nehéz volt.
A BÍRÓ TERRY MORRISONT ÉLETFOGYTIGLANRA ÍTÉLTE
A SZABADLÁBRA HELYEZÉS LEHETŐSÉGÉVEL, ÉS PLUSZ 100 ÉV BÖRTÖNRE
Nem tudta, mire vagyok képes, amíg el nem ítéltek gyilkosságért.
Szóval igen, fél tőlem.
Tudom, hogy ez minek látszik.
Hogy egy erőszakos ember vagyok, akit sosem szabad kiengedni.
De alapvetően én egy magányos farkas vagyok.
Olyan, aki szereti, ha békén hagyják.
Én így tekintek erre.
Veszélyes leszek, ha olyan helyzetbe hozol,
ahol bizonyítanom kell a tekintélyemet,
és olyanná válok, akit nem szeretnél látni.
Van esélyem a szabadlábra helyezésre.
De mivel már 59 éves vagyok, a börtönben fogok meghalni.
Sosem fogok szabadulni.
Ez egy életfogytiglan. Halálos ítélet.
De sosem adom fel.
Ahogy mondtam, addig harcolok, amíg van lehetőségem fellebbezni.
Nincs más dolgom idebent,
mint hogy harcoljak.
Nem érzem jól magam itt. Nem akarok itt lenni.
Nem akarok itt meghalni.
Miért ne tölthetném ezt az időt a jog tanulmányozásával,
és miért ne dolgozhatnék a szabadulásomért?
SPRINGFIELD A 66-OS ÚT SZÜLETÉSI HELYE
Amikor a bíró felolvasta az életfogytiglan plusz 100 évet…
úgy éreztem, hatalmas kő esik le a szívemről.
A zaklatásért alig kapott valamit,
nem is tudom, háromtól hét évet,
és jó magaviselet miatt kiengedték volna.
Úgy érzem, nem sikerült…
engem tönkretennie.
De az is igaz,
hogy egy ilyen kapcsolat utóhatásaitól sosem szabadulhatok.
Örökre velem marad.
Van olyan, hogy nem csak simán bezárom az ajtót,
hanem székeket teszek a kilincsek alá, hogy ne jöhessen be senki.
Ha ilyesmit kell átélned, rémálmaid lesznek.
Csak apróságok, amiket a szemed sarkából látsz, és…
És megrémülsz, és egy pillanatra ismét ott találod magad.
Ez bárkivel megtörténhet.
Nem számít, mennyi pénzt keresel.
Nem számít, milyen jó ember vagy.
Nem számít a neveltetésed.
Volt egy olyan érzésem, amikor először találkoztunk,
hogy ő nem olyan férfi, akire amúgy felfigyelnék,
de vesztemre ezt az érzést elnyomtam magamban…
Bárcsak hallgattam volna rá!
Ha az ösztöneimre hallgatok,
most nem ülnék itt.
De az is eszembe jutott,
talán azért kellett ezt átélnem, hogy lássam, milyen erős vagyok.
A feliratot fordította: Latkóczi Barbara